Държавен вестник, бр. 37, 2019 г., стр. 45

БРОЙ  37	
Д Ъ Р Ж А В Е Н  В Е С Т Н И К 	
СТР.  45  
може да бъде намалена с писмено споразумение в 
изключителни случаи и при условията на чл. 12, 
ал. 2 и 3 от Методиката за определяне на размера 
на възнагражденията за предоставяне на проек­
тантски услуги в устройственото планиране и в 
инвестиционното проектиране.
(3) Определеното по това приложение възна­
граждение се приема за договорено, ако писмено 
и изрично не се споменава друго.
Чл. 5. Ако по искане на възложителя на про­
екта е необходимо да се извършат допълнителни 
проектантски услуги, към основното възнаграж­
дение се начислява съответно допълнително 
възнаграждение. Ако времето за проектиране 
или за изпълнение на строителството се удължи 
от обстоятелства, за които изпълнителят не носи 
отговорност, може да бъде договорено допълни­
телно възнаграждение.
Чл. 6. (1) Ако не са възложени всички фази 
от описа на проектантските услуги по чл. 19, се 
определят само частични възнаграждения, пред­
видени за възложените фази.
(2) Ако не са възложени всички основни про­
ектантски услуги на дадена фаза по чл. 19, то за 
извършената услуга се определя възнаграждение, 
което съответствa на частта на осъщественото 
проектиране спрямо проектантските услуги за 
цялата фаза. Това важи и за случаите, когато съ­
ществени части от основни проектантски услуги 
са възложени на друг изпълнител. В този случай 
се определят и допълнителни разходи за коорди­
ниране и интегриране в проектантския процес.
(3) Ако е договорено основни проектантски 
услуги да се поемат изцяло или отчасти от други 
изпълнители без необходимост от начисляване на 
допълнителни разходи по ал. 2, то се определя 
възнаграждение, което отговаря на намаления 
обем на работа на изпълнителя.
(4) За специални услуги, които се добавят 
към основните проектантски услуги, се договаря 
допълнително възнаграждение само в случай, 
че тези услуги водят до съществен разход на 
труд и време. Допълнителното възнаграждение 
се определя като процент от възнаграждението 
за основната проектантста услуга, спрямо която 
съответната специална проектантска услуга е 
сравнима по вид и обхват. Ако специалната услуга 
не е сравнима с никоя от основните проектантски 
услуги, възнаграждението се определя по вложено 
време според чл. 8.
(5) За специални проектантски услуги, които 
при изчерпване на техническо-икономическите 
възможности за решение водят до значими намале­
ния на разходите без понижения на строителните 
стандарти, може предварително да бъде договорено 
възнаграждение за успех до 20 % от спестените 
разходи от изпълнителя чрез неговите услуги.
(6) Ако специалните проектантски услуги 
заместват изцяло или отчасти основните проек­
тантски услуги, се определя възнаграждение, което 
отговаря на възнаграждението за заместените 
основни проектантски услуги.
Чл. 7. Определянето на себестойността на 
проектантските услуги за междинни стойности 
на записаните в таблици 1, 2, 3 и 4 се извършва 
чрез интерполация.
Чл. 8. (1) Определяне на себестойността на 
проектантските услуги по вложено време се при­
лага, когато е невъзможно определянето є по това 
приложение, и се изчислява на базата на часовите 
ставки според чл. 19 от Методиката за определяне 
на размера на възнагражденията за предоставяне 
на проектантски услуги в устройственото плани­
ране и в инвестиционното проектиране.
(2) Определянето на необходимото време за 
предоставяне на проектантска услуга се извършва 
въз основа на Норма времетраене в инвестици­
онното проектиране.
Чл. 9. (1) При определяне на себестойността 
на предоставените услуги могат да се начисляват 
допълнителни разходи като:
1. Пощенски и далекосъобщителни такси.
2. Разходи за размножаване на документи, 
чертежи, както и за изработване на филми и 
снимков материал. 
3. Разходи за офис на строежа, включително 
обзавеждането, осветлението и отоплението му.
4. Пътни разноски за пътувания на разстояния 
над 15 км от адреса на проектантското бюро на 
изпълнителя.
5. Обезщетения за други разходи при по-дълги 
пътувания според т. 4, което се договаря пред­
варително.
6. Възнаграждения за извъндоговорни проек­
тантски услуги на изпълнителя, които са възло­
жени от него на трети лица със съгласието на 
възложителя.
(2) Допълнителните разходи могат да бъдат 
определени и договорени като твърда сума според 
единични разходни документи. 
Чл. 10. (1) Цялостното възнаграждение за пре­
доставени проектантски услуги се заплаща, когато 
е завършена договорената проектантска услуга и 
е представена подлежаща на проверка фактура.
(2) Междинни плащания могат да се договарят 
на разумни промеждутъци от време за доказани 
услуги.
(3) Допълнителните разходи се признават по 
представени разходни документи, ако не е дого­
ворено друго.
(4) Други начини за разплащане могат да бъдат 
извършвани, ако са договорени предварително.
Чл. 11. Изпълнителят има право на възста­
новяване на данък добавена стойност, който се 
начислява върху договореното според това при­
ложение възнаграждение и върху допълнителните 
разходи според чл. 9 съгласно Закона за данък върху 
добавената стойност. Това важи и за междинните 
плащания съгласно чл. 10, ал. 2. 
Част ІІ
Определяне на възнагражденията за предоста­
вени проектантски услуги за сгради, външни 
съоръжения и открити площни обекти и обемно-
пространствено оформяне (интериор)
Чл. 12. (1) Възнагражденията за предоставени 
основни проектантски услуги се определят съо­
бразно присъщите разходи по обекта съгласно 
таблица № 6 и според хонорарната зона на обекта, 
определена в таблици, както следва:
1. При сгради и обемно-пространствено офор­
мяне (интериор) според таблици на чл. 20.